Harstad/Narvik lufthavn, Evenes

Harstad-Narvik lufthavn, Evenes (nordsamisk: Hárstták-Áhkanjárga, Evenášši) er en stamruteflyplass i Evenes kommune i Nordland. Noen av innflygingslysene i nordenden av rullebanen ligger i Tjeldsund kommune i Troms. Flyplassen ligger 44 km unna Harstad, og 57 km unna Narvik. Flyplassen har ca. 922 000 passasjerer årlig.

14. juni 2012 bestemte Stortinget at Evenes skal være fremskutt operasjonsbase (QRA) for F-35 kampfly. Helse Nord besluttet den 25. september 2013 at ambulansehelikopter for Midtre Hålogaland skulle plasseres på Evenes, med oppstart i 2015.

15. november 2016 vedtok Stortinget at nye maritime patruljefly skal stasjoneres på Evenes flystasjon, når Andøya flystasjon legges ned.

Historikk
Det ble etablert flyvninger med sjøfly, til Harstad og Narvik i 1935 (ikke om vinteren). Bardufoss ble etablert som lufthavn for Narvik, Harstad og Sør-Troms-regionene i 1956. Men det var tre timer med bil til Narvik og fem timer til Harstad (inkl ferge).

I 1960-årene ble det forslått bygging av to kortbaneflyplasser, én på Kvæfjordeidet ved Harstad, samt en på Vidrek eller Elvgårdsmoen ved Narvik. Men forslaget ble nedstemt i 1968 av harstadværingene, som ikke ville gi slipp på en stamruteflyplass på Evenes."Hvem Hva Hvor 1968", utgitt av Aftenposten, 1967.

Flyplassen på Evenes ble åpnet 30. juni i 1973, delvis med penger fra Forsvaret.

Narvikværingene valgte likevel å bygge en kortbaneflyplass på Framnes på grunn av den lange kjøretiden til Evenes. Narvik lufthavn, Framnes ble ferdigstilt i 1972, og var i drift frem til 2017.

 Navnestriden 
Det har tidligere vært en viss diskusjon om det offisielle navnet på flyplassen. Det har også skjedd misforståelser og forveksling med Narvik lufthavn, Framnes, da denne var i drift.

Avinor mente at dagens navn var riktig, siden Harstad og Narvik er de nærmeste byene som flyplassen betjener i regionen.

Ifølge internasjonale regler skal flyplasser ha navnet til nærmeste store by. Harstad lufthavn, Evenes ble først brukt da Evenes fikk nytt navn for noen år siden, og da Framnes lufthavn ved Narvik hadde egen flytrafikk.

Det kom store protester fra Narvik der man mente at Narvik også burde være med i flyplassnavnet. Narvik på sin side hadde allerede Narvik lufthavn, Framnes som ble betjent av Widerøe. Dette medførte misforståelser blant media, reisebyråer og passasjerer innenlands og utenlands.

I april 2017 ble Narvik lufthavn Framnes nedlagt på oppdrag fra Samferdselsdepartementet. Kommunestyret i Narvik kommune vedtok i 2012 å si ja til bygging av Hålogalandsbroen mot at den lokale regionale flyplassen ble nedlagt.

Broen førte til at reisetiden fra Narvik til Evenes ble forkortet fra 70 til 50 minutter når den sto ferdig i 2018.

Flyplassen markedsføres i chartersegmentet under navnet «Lofoten International Airport». Til tross for det brukes navnet «Lofoten International Airport» også om Svolvær lufthavn, HelleRica Svolvaer Hotell  og Statles Rorbusenter

Flyselskaper og destinasjoner

Innland

  Flyselskap  DestinasjonerNorwegian Air ShuttleOslo, Bergen  Scandinavian AirlinesSAS.no: Rutekart  Oslo, København (Sommeren 2025)WiderøeWF.no: RutekartBergen, Andenes, Bodø, Tromsø, Trondheim.Danish Air TransportØrland

Charter
Utland
  Flyselskap  Destinasjoner  Scandinavian AirlinesChaniaNorwegian Air ShuttleGran Canaria, Mallorca (sommeren 2024)Qatar Airways CargoDohaBrussels AirlinesBrusselEurowingsFrankfurt (sommeren 2024)Air FranceParis Charles de Gaulle (sommeren 2024)Swiss AirZürich (sommeren 2024)

Litteratur


Referanser

Eksterne lenker
 Avinors side om Harstad/Narvik lufthavn, Evenes

Kategori:Avinor-flyplasser
Kategori:Flyplasser i Nordland
Kategori:Byggverk i Evenes
Kategori:Transport i Harstad
Kategori:Transport i Narvik
Kategori:Samferdsel i Evenes
Kategori:Flyplasser åpnet i 1973
Kategori:1973 i Norge